Յոհանես Քարստեն Հաուխ

Յոհանես Քարստեն Հաուխ (), դանիացի բանաստեղծ, դրամատուրգ, գրող։

Կենսագրություն 
Յոհանես Քարստեն Հաուխը ծնվել է Նորվեգիայում։ Մոր մահից հետո՝ 1803 թվականին, հոր հետ տեղափոխվում է Դանիա։ 1807-1814 թվականներին՝ 17 տարեկան հասակում կամավոր մասնակցել է անգլո-դանիական պատերազմին։ 1808 թվականին ընդունվել է Կոպենհագենի համալսարան, ստանալով կենդանաբանի մասնագիտություն։ 1816 թվականին Հենրիկ Ստեֆենսի և Ադամ Գոտլոբ Ալենշլեգերի ազդեցության ներքո սկսել է տարվել գրականությամբ։ 1820 թվականին ստացել է թեկնածուի աստիճան, 1821 թվականին՝ կենդանաբանության դոկտորի աստիճան։ Գիտական աստիճան ստանալուց հետո մեկնել է Փարիզ՝ սովորելու Նիսի համալսարանում։ 1823 թվականին վնասում է ոտքը և ստիպված են լինում անդամահատել այն։ 1820-ական թվականներին տարվում է կրոնական միստիկայով։

1826 թվականին ինքնասպանության անհաջող փորձը շրջադարձային է լինում նրա կյանքում։ Հռոմում ուսուցանում է Վերածննդի դարաշրջանի արվեստագետների աշխատանքերը և 1827-1846 թվականներին դասավանդում է Սորո ակադեմիայում։ 1846-1848 թվականներին եղել է սկանդինավյան լեզուների և գրականության պրոֆեսոր, 1851 թվականին դասախոսել է Կոպենհագենի համալսարանում։

Մահացել է 1872 թվականին, Հռոմում։ Թաղված է բողոքական գերեզմանոցում։

Ստեղծագործություններ 
Հաուխը հեղինակ է մի շարք պատմական վեպերի և քնարական բանաստեղծությունների։
 «Ալքիմիկոսը» («Guldmageren», 1836)
 «Տիբերիոս» (1828)
 «Գրիգոր VII» (1829)
 «Վիլհելմ Ցաբերն» (1834)
 "Valdemar Atterdag» (1861)
 «Լեհական ընտանիք» («En polsk familie» DL։ 1-2, 1839)

Ծանոթագրություններ

Արտաքին հղումներ 
 Carsten Hauch 

Դանիացի գրողներ
Կոպենհագենի համալսարանի շրջանավարտներ
Դանիացի բանաստեղծներ
Դանիացի դրամատուրգներ
Կենդանաբաններ
Բանաստեղծներ այբբենական կարգով
Դանիացի վիպասաններ
Գիտությունների դոկտորներ